Rikunarita-ORG/Wikinium huggingface dataset:
# Juhitav tankitõrjeraketisüsteem

Lask USA tankitõrjeraketisüsteemist BGM-71 TOW (kandemasinal)
**Juhitav tankitõrjeraketisüsteem** (juhitav tankitõrjerakett, tankitõrjeraketisüsteem, tankitõrjeraketikompleks) - JTTRS (inglise keeles Anti-tank guided missile system, ATGS) - on peamiselt soomustehnika vastu mõeldud relv või relvasüsteem, mis koosneb stardiseadmest ja juhitavast või isesihtuvast raketist.

Tankitõrjeraketisüsteemid on reeglina kandesõidukil (näiteks soomuk, maastur või kerge taktikaline veoauto) veetavad, mõnikord ka jalaväelaste poolt kantavad. Neid on samuti paigaldatud lennuvahenditele.

Esimesed tankitõrjeraketid töötati välja Saksamaal 1944-1945. Nende kasutamisest pole teavet, kuid võitjariigid võtsid projektist eeskuju oma relvastuse arendamisel. Esimene tegelik lahinguline kasutus toimus 1956. aasta Iisraeli-Egiptuse Kuuepäevases sõjas. Tänapäeval moodustavad tankitõrjeraketisüsteemid iga sõjaväe tankitõrje lahutamatu osa.

## Tankitõrjeraketisüsteeme

* BGM-71 TOW
* AGM-114 Hellfire, AGM-114 Longbow Hellfire 2
* Aérospatiale AS 11, Aérospatiale AS 15TT
* MAPATS
* AT-6, ATX-16
* 3M6 Šmel, 9K111 Fagot, 9K112 Kobra, 9K114 Šturm, 9K115 Metis, 9M14 Maljutka, 9M17 Flööt, 9M113 Konkurs, 9M117 Bastion, 9M119 Svir/Refleks, 9M120 Ataka
* RK-3 Korsar, Stugna-P
# Ühine otseründemoon

|  |
| --- |
| Mk84 pommile paigaldatud JDAM-i komplekt

---

 |
| Tüüp |
pommijuhtimiskomplekt |
| Teenistusajalugu |
| Teenistuses |
1997– |
| Tehnilised andmed |
| Pikkus |
3,02–3,89 m |

**Ühine otseründemoon** (inglise keeles *Joint Direct Attack Munition*, lühend **JDAM**) on Ameerika Ühendriikide õhu- ja mereväe poolt ühiselt (*jointly*, millest ka nimetuse sõna "ühine") välja töötatud laskemoona juhtimiskomplekt, mille lisamine muudab juhitamata pommid ehk "rumalad pommid" kõikjal kasutatavaks täppisjuhitavaks laskemoonaks.

Väidetavalt on moon kasutusel ka 2022. aasta veebruaris alanud Ukraina kaitsesõjas Venemaa vastu.

## Viited
# World Central Kitchen

World Central Kitchen| WCK ja WFP Mosambiigis (2019) |
| Asutatud |
2010 |
| Asutaja |
José Andrés |
| Tüüp |
Vabaühendus |
| Peakorter |
Washington DC, Ameerika Ühendriigid |
| Tegevuspiirkond |
Ülemaailmne |
| Veebileht | wck.org |

**World Central Kitchen** (**WCK**; inglise keelest *Maailma Keskköök*) on Ameerika Ühendriikides asuv vabaühendus, mis tegeleb toiduabi andmisega. Selle asutas 2010. aastal Hispaania kokk ja ettevõtja José Andrés pärast Haiti maavärinat. Aastate jooksul on WCK olnud abiks orkaan Harvey (2017), Alam-Puna vulkaanipurske (2018), Türgi-Süüria maavärina (2023) ja Gaza humanitaarkriisi tõttu kannatanutele (2023–).

WCK on konfliktide tõttu vabatahtlikke kaotanud. Aastal 2023 hukkus üks vabatahtlik Harkivis. Aprillis 2023 hukkus seitse WCK töötajat kui Iisraeli droon tabas abikonvoid.

## Viited

## Välislingid

* "World Central Kitchen". *wck.org*. Vaadatud 2. märtsil 2021.
# Little Boy

Pärast sõda valmistatud Little Boy mudel
**Little Boy** oli 6. augustil 1945 Jaapani linnale Hiroshimale heidetud tuumapommi koodnimi.

See oli esimene sõjapidamises kasutatud tuumapomm. Little Boy heitis Hiroshimale pommitaja Boeing B-29 Superfortress, mille piloodid olid kolonel Paul Tibbets ja kapten Robert Lewis. Pommi võimsus vastas 13 kilotonnile trotüülile ning selle plahvatuses hukkus kohe umbes 75 000 inimest ja hävis enamik linna hoonetest.

Pommi Little Boy töötas Manhattani projekti raames välja ülemleitnant Francis Birchi uurimisrühm. Pomm sisaldas 64 kg rikastatud uraani. Pomm kaalus umbes 4 tonni ja oli 3 meetrit pikk. Little Boy komponendid toodeti kolmes eri tehases, et ühelgi tehasel poleks terve pommi plaane.

Little Boy tüüpi aatomipommid eemaldati relvastusest 1951. aastal.

## Vaata ka

* Tuumapommide heitmine Hiroshimale ja Nagasakile

## Viited
# Ida-Aafrika Ühendus

Liikmesriigid
**Ida-Aafrika Ühendus** (inglise keeles *East African Community*, suahiili keeles *Jumuiya ya Afrika ya Mashariki*) on kaheksat Ida-Aafrika riiki ühendav majandusliku koostöö organisatsioon.

Ühenduse asutasid 6. juunil 1967 Uganda pealinnas Kampalas Keenia, Tansaania ja Uganda tolliliiduna. Alates 1977. aastast koostöö katkes, kuid aastal 2000 see taastati. Aastal 2007 liitusid ühendusega ka Burundi ja Rwanda.

Ühenduse peakorter asub Tansaanias Arushas. Kõrgeim organ on kord aastas kogunev riigipeade konverents.

Liidu tegevuse eesmärk on majanduslik koostöö; kapitali, kaupade ja inimeste vaba liikumise kehtestamine; ühise valuuta kasutuselevõtt ning poliitiline integratsioon. 1. juulil 2010 alustasid ühenduse liikmesriigid üleminekut ühisturule.

2016. aastal liitus ühendusega Lõuna-Sudaan, 2022. aastal Kongo Demokraatlik Vabariik ja 2023. aastal Somaalia.

2023. aasta jaanuaris plaanis Ida-Aafrika Ühendus (EAC) järgmise nelja aasta jooksul emiteerida ühisraha. Organisatsiooni ministrite nõukogu peab otsustama Ida-Aafrika Rahainstituudi asukoha ja ühisraha emiteerimise teekaardi koostamise.

## Viited

## Välislingid

* Ühenduse koduleht
# Rahvusvaheline kogukond

**Rahvusvaheline kogukond** on mõiste, mida kasutatakse peamiselt poliitikas ja meedias, sellel pole kindlat tähendust. Sageli samastatakse rahvusvahelisele kogukonnale läänemaailma või vaba maailma. Mõnes kontekstis tähendab see suurt rahvusvahelist organisatsiooni (nt ÜRO-d, mis hõlmab peaaegu kõiki maailma riike). Seda terminit kasutatakse sageli kirjeldades mõne riigi poliitikat, mis erineb teiste riikide poliitikast ehk nn "rahvusvahelise kogukonna poliitikast".
# Lõuna-Aafrika Arenguühendus

Lõuna-Aafrika Arenguühenduse lipp
Lõuna-Aafrika Arenguühenduse liikmed (tumedamad on ühtlasi ka Lõuna-Aafrika Tolliliidu liikmed)
**Lõuna-Aafrika Arenguühendus** (*Southern African Development Community*; SADC) on Lõuna-Aafrika riikide koostööorganisatsioon.

Lõuna-Aafrika Arenguühenduse eelkäija Lõuna-Aafrika Arengu Koordineerimise Komitee (SADCC) asutasid üheksa Aafrika lõunaosas asuvat riiki 1980. aastal. Praegust nime kannab organisatsioon 1992. aastast. SADC eesmärk on arendada riikidevahelist majanduslikku, poliitilist ja julgeolekualast koostööd. Organisatsiooni peakorter asub Botswana pealinnas Gaborones.

Lõuna-Aafrika Arenguühenduse esimees on 2008. aastast Lõuna-Aafrika Vabariigi endine president Kgalema Motlanthe ning peasekretär 2005. aastast Botswana esindaja Elias Mpedi Magosi.

## Liikmed

* Angola
* Botswana
* Lesotho
* Malawi
* Mosambiik
* Svaasimaa
* Tansaania
* Sambia
* Zimbabwe
* Namiibia – alates iseseisvumisest 31. märtsil 1990
* Lõuna-Aafrika Vabariik – 30. augustist 1994
* Mauritius – 28. augustist 1995
* Kongo Demokraatlik Vabariik – 8. septembrist 1997
* Seišellid – 8. september 1997 – 1. juuli 2004 ja alates 2008. aastast

Liikmesus peatati 2009. aastal.

* Madagaskar

## Välislingid

* SADC
# Venemaa Föderatsiooni Julgeolekunõukogu

Venemaa Föderatsiooni Julgeolekunõukogu|
Совет Безопасности Российской Федерации |
|  |
| Asutatud |
25. detsember 1991 |
| Eesmärk |
riigikaitse |
| Juht |
Venemaa president |
| Veebileht |
 |

**Venemaa Föderatsiooni Julgeolekunõukogu** (vene keeles Совет Безопасности Российской Федерации) on Venemaa presidendi moodustatud institutsioon erinevate riigiasutuste juhtidest, kes annavad presidendile nõu riigikaitse küsimustes.

Julgeolekunõukogu koosseisu kuuluvad esimees, 12 alalist liiget ja 18 nõuandva häälega liiget.

## Liikmed (seisuga 18.02.2019)

* Vladimir Putin
	+ Venemaa Föderatsiooni Julgeolekunõukogu esimees
* Aleksandr Bortnikov
* Anton Vaino
* Vjatšeslav Volodin
* Sergei Ivanov
* Vladimir Kolokoltsev
* Sergei Lavrov
* Valentina Matvijenko
* Dmitri Medvedev
* Sergei Narõškin
* Nikolai Patrušev
* Sergei Šoigu
* Aleksandr Beglov
* Vladimir Bulavin
* Valeri Gerassimov
* Aleksandr Gutšan

* Jevgeni Zinitšev
* Viktor Zolotov
* Igor Komarov
* Aleksandr Konovalov
* Sergei Menjailo

* Rašid Nurgalijev
* Anton Siluanov
* Sergei Sobjanin
* Juri Trutnjev
* Vladimir Ustinov
* Nikolai Tsukanov
* Juri Tšaika
* Igor Šegolev

## Välislingid

* Venemaa Föderatsiooni Julgeolekunõukogu koosseis. scrf.gov.ru
# Oleksi Reznikov

| Oleksi Reznikov |
| --- |
|  |
| Ukraina kaitseminister |
| **Ametiaeg** 4. november 2021 – 5. september 2023 |
| Eelnev |
Andri Taran |
| Järgnev |
Rustem Umjerov |
| Ukraina asepeaminister – ajutiselt okupeeritud territooriumide taasintegreerimise minister |
| **Ametiaeg** 4. märts 2020 – 3. november 2021 |
| Järgnev |
Irõna Vereštšuk |
| Isikuandmed |
| Sünniaeg |
12. juuni 1966 Lviv, Ukraina NSV |

**Oleksi Reznikov** (ukraina keeles Олексій Юрійович Резніков, sündinud 18. juunil 1966 Lvivis) on Ukraina jurist ja riigiametnik, kes oli 4. novembrist 2021 kuni 5. septembrini 2023 Ukraina kaitseminister.

## Tunnustus

* 2019 – Teenete hõberist (Krzyż Zasługi, Poola)

## Viited
# Sõjalise erioperatsiooni läbiviimisest

Kestus: 28 minutit ja 4 sekundit.28:04Subtiitrid saadaval.CCVladimir Putini pöördumine
**"Sõjalise erioperatsiooni läbiviimisest"** (vene keeles "О проведении специальной военной операции") oli Venemaa presidendi Vladimir Putini 2022. aasta 24. veebruari hommikul kell 05.30 Moskva aja järgi Venemaa kodanikele ning Ukraina ja Venemaa relvajõudude isikkoosseisule edastatud telepöördumine, mis eelnes Venemaa relvastatud sissetungile Ukrainasse. Kõne peamine eesmärk oli valmistada ette avalikku arvamust ja selgitada Venemaa juhtkonna otsuse põhjuseid ja motiive. Presidendi kõne faktilist täpsust ja ideoloogilist rõhuasetust kritiseeriti laialdaselt. Üheks sissetungi põhjenduseks kasutas Vladimir Putin Ukraina ebatõest kujutamist neonatsistliku genotsiidiriigina.
# 49. ühendarmee

| 49. ühendarmee |
| --- |
| Embleem |
| Asutatud |
2010– |
| Riik |
Nõukogude Liit / Venemaa Föderatsioon |
| Kuuluvus |
Nõukogude armee / Venemaa relvajõud |
| Haru |
Venemaa Föderatsiooni maaväed |
| Osa |  Lõuna sõjaväeringkond |
| Garnison/staap |
Stavropol |
| Lahingud |
Vene-Ukraina sõja lõunarinne |

**49. ühendarmee** (vene keeles 49-я общевойсковая армия) on Lõuna sõjaväeringkonna koosseisus olev Venemaa maavägede ühendarmee (väliarmee(en)), mis moodustati 2010. aastal ja mille peakorter asub Stavropolis.

## Ajalugu

Üksuse üks komandör, kindralleitnant Jakov Rezantsev, hukkus Venemaa sissetungi käigus Ukrainasse 2022. aasta 25. märtsil .

## Koosseis

* 205. üksik kasakate motolaskurbrigaad
* 34. üksik motolaskurbrigaad
* 1. kaardiväe raketibrigaad
* 227. suurtükiväebrigaad
* 7. sõjaväebaas

## Teabeallikad

* Feskov, V.I.; Golikov, V.I.; Kalashnikov, K.A.; Slugin, S.A. (2013). *Вооруженные силы СССР после Второй Мировой войны: от Красной Армии к Советской* [*The Armed Forces of the USSR after World War II: From the Red Army to the Soviet: Part 1 Land Forces*] (vene). Tomsk: Scientific and Technical Literature Publishing. ISBN 9785895035306.
* Bõkov, Mihhail; Anohhin, Vladimir (2014). *Все истребительные авиаполки Сталина. Первая полная энциклопедия* [*Kõik Stalini hävituslennuväe rügemendid. Esimene täielik entsüklopeedia*] (vene). Yauza. ISBN 9785457567276.
* Mihhejenkov, Sergei (2011). *Серпухов. Последний рубеж. 49-я армия в битве за Москву. 1941* [*Serpuhhov. Viimane piir. 49. armee lahingus Moskva eest. 1941*]. Забытые армии. Забытые командармы [Unustatud armeed, unustatud armeekomandörid] (vene). Moskva: Tsentrpoligraf. ISBN 978-5-227-02912-6.
* Mihhejenkov, Sergei (2012). *Кровавый плацдарм. 49-я армия в прорыве под Тарусой и боях на реке Угре. 1941–1942* [*Bloody Bridgehead: 49th Army in the breakthrough south of Tarusa and battles on the Ugra River*]. Забытые армии. Забытые командармы [Unustatud armeed, unustatud armeekomandörid] (vene). Moskva: Tsentrpoligraf. ISBN 978-5-227-03659-9.

## Välislingid

* Two Russian Generals killed in Ukrainian attack near Kherson: Ukraine. Republic TV, 23. aprill 2022
* Ukraine says two more Russian generals killed. *BBC News*, 23. aprill 2022
# 22. armeekorpus

| 22. armeekorpus |
| --- |
|  |
| Asutatud |
2017 |
| Riik |  Venemaa |
| Kuuluvus |
Venemaa merevägi |
| Haru |
Musta mere laevastik |
| Lahingud |
Vene-Ukraina sõja lõunarinne |

**22. armeekorpus** (vene keeles *22-й армейский корпус*) on väekoondis Venemaa mereväe koosseisus.

## Viited
# Nakkushaigused

**Nakkushaigused** (ladina keeles *morbi contagiosi*, ainsuses *morbus contagiosus*) ehk **infektsioonhaigused** (ladina keeles *morbi infectiosi*, ainsuses *morbus infectiosus*) on haigused või haigustunnusteta kandlusseisundid, mille põhjustab organismi sattunud nakkustekitaja ja mille korral on võimalik levik inimeselt või loomalt inimesele või loomale otseselt või kaudselt.

Nakkushaigusi põhjustavad nakatunult tervele kanduvad tõvestavad ehk patogeensed mikroorganismid (ainuraksed, mikroseened, bakterid, riketsiad) või viirused, laiemas tähenduses on nakkushaigused ka parasitaarhaigused ehk parasitoosid. Haigusnähud võivad tuleneda mitte ainult nakkustekitajatest, vaid ka nende elutegevuse jääkainetest.

Nakkushaiguste ja nende tõkestamise uurimisega tegeleb epidemioloogia.

Nakkushaiguste arsti nimetatakse **infektsionistiks**.

Nakkushaiguste leviku tõkestamise põhilised vahendid tänapäeva meditsiinis on hügieen ja vaktsineerimine.

Eestis esineb viimasel ajal vaktsiinidega välditavaid nakkushaigusi harva (nt leetrid, punetised, difteeria, teetanus), tuberkuloositõrje programm on saavutanud kontrolli tuberkuloosi üle. Metsloomade vaktsineerimine marutaudi vastu on vähendanud marutõve ohtu ka inimestel. Samas on endiselt suur puukidega levivatesse nakkushaigustesse (puukentsefaliiti ja puukborrelioosi) haigestunute arv. Suur probleem on ka HIV-nakkuse levik.

Nakkushaiguste valdkonda reguleerib Eestis nakkushaiguste ennetamise ja tõrje seadus. Nakkushaiguste seiret ja järelevalvet korraldab Eestis terviseamet.

## Vaata ka

* Nakkushaiguste mõisteid

## Välislingid

|  |  |
| --- | --- |
|  | Portaal Meditsiin  |

* Nakkushaigused sotsiaalministeeriumi kodulehel
* Nakkushaiguste tähestikuline sõnastik Terviseameti kodulehel
* Nakkushaiguste teated Terviseameti kodulehel
* Tervisekaitseinspektsioon, Nakkushaiguste esinemine ja immunoprofülaktika Eestis 2008. aastal, veebiversioon (vaadatud 6.11.2014)
* Kristin Aasma, Epidemioloogianõunik Kutsar: Euroopasse saabunud pagulastel on tuvastatud kümmekond erinevat nakkushaigust, 16. september 2015, Õhtuleht.ee
# AMX-10RC

| AMX-10RC |
| --- |
|

---

 |
| Päritoluriik |  Prantsusmaa |
| Tootmise ajalugu |
| Tootja |
GIAT |
| Tehnilised andmed |
|

---

 |
| Pearelv |
105 mm |

**AMX-10RC** on Prantsusmaal valmistatud luuresoomuk.

## Ajalugu

Ettevõte GIAT tootis selle soomusluure tegemiseks. Prantsusmaa maavägi kasutas seda alates 1981. aastast. Nimetuses sisalduv RC (*Roues-Canon*) tähendab ratastega kahurit.

## Kasutajad

* Ukraina

## Viited
# TRF1

| TRF1 |
| --- |
| Prantsuse sõdurid tulistavad lahinglaskmisel TRF1 haubitsast.

---

 |
| Tüüp |
järelveetav haubits |
| Päritoluriik |  Prantsusmaa |
| Teenistusajalugu |
| Teenistuses |
1989–… |
| Kasutajad |
vaata kasutajaid |
| Sõjad |
Vene-Ukraina sõda |
| Tootmise ajalugu |
| Tootmises |
1989–1993 |
| Tehnilised andmed |
| Kaal |
10 t |
| Pikkus |
10 m |
| Toru pikkus |
6,2 m (40 kaliibrit) |
| Meeskond |
8 |
|

---

 |
| Kaliiber |
155 mm |
| Laskekiirus |
2–6 lasku minutis |
| Laskemoona algkiirus |
830 m/s |
| Maksimaalne laskeulatus |
24–30 km |

**TRF1** (prantsuse keeles 155 Tracté model F1) on Prantsuse päritolu järelveetav välihaubits. Haubitsal on abimootor, et läbida iseseisvalt lühikesi vahemaid. TRF1 laseb kõiki NATO standardile vastavaid 155 mm mürske.

## Kasutajad

### Praegused

* Küpros
* Saudi Araabia
* Senegal
* Ukraina

### Endised

* Prantsusmaa

## Vaata ka

* CAESAR
* FH-70

## Viited

## Välislingid

 TRF1 – pildid, videod ja helifailid Wikimedia Commonsis
# Katšini osariik

| Katšini osariik |
| --- |
|

---

 |
| birma ကခ္ယင္‌ပ္ရည္‌နယ္Kachin Pyinè |
|

---

 |
|

Katšini osariigi lipp

---

 |
|
Pindala: 89 041 km² |
|
Elanikke: 1 689 441 (2014) |
|
Rahvastikutihedus: 19,0 in/km² |
|
Keskus: Myitkyina |
|  |

**Katšini osariik** on 1. järgu haldusüksus Myanmaris.

Elanikkonna enamus on katšinid.

Osariik jaguneb Bhamo, Mohnyini, Myitkyina ja Putao ringkonnaks.
# Läänepiirkond (Kamerun)

| Läänepiirkond |
| --- |
|

---

 |
| inglise West Region
 |
| prantsuse Région de l'Ouest
 |
|

---

 |
|
Pindala: 13 872 km² |
|
Elanikke: 1 785 285 (2010) |
|
Rahvastikutihedus: 129 in/km² |
|
Keskus: Bafoussam |
| Lisa haldusüksuse tüüp. |

**Läänepiirkond** on Kameruni 1. järgu haldusüksus (piirkond).

Halduslikult jaguneb kaheksaks departemanguks: Bamboutos, Haut-Nkam, Hauts-Plateaux, Koung-Khi, Ménoua, Mifi, Ndé ja Noun.
# Ganda Iso

Ganda Iso| Tegutsemisaastad |
2009– |
| Juhid |
Seydou Cissé Amadou Diallo |
| Tegutsemispiirkond |  Mali |
| Eelkäija |
Ganda Koy |
| Liikmete arv |
1300 (juuli 2012) |
| Liitlased |  Mali Ühtsuse ja Džihaadi Liikumine Lääne-Aafrikas |
| Vaenlased |  Azawadi Rahvuslik Vabastusliikumine |
| Sõjad ja lahingud |
Tuareegide ülestõus (1990–1995) Mali sõda |

**Ganda Iso** (või **Ganda Izo**; tõlkes 'riigi pojad') on Põhja-Malis tegutsev paramilitaarrühmitus, mis loodi 2000. aastatel. Rühmitus osales Mali sõjas.

## Taust

1994. aasta mais asutas Seydou Cissé Gao piirkonnas teravnevate pingete tõttu liikumise Ganda Koy. Võitlejad värvati bambarade, fulbede, bozode ja bella-tuareegide seast.

Ganda Koy ei tunnustanud 1992. aasta aprillis sõlmitud rahulepet ning hakkas viljelema tuareegide vastast ideoloogiat. Põhjuseks toodi väidetav tuareegidepoolne tagakiusamine.

Ganda Koyst sai hiljem sujuvalt Ganda Iso.

## Viited
# Ühtsuse ja Džihaadi Liikumine Lääne-Aafrikas

Ühtsuse ja Džihaadi Liikumine Lääne-Aafrikas
 جماعة التوحيد والجهاد في غرب أفريقيا‎| Tegutsemisaastad |
oktoober 2011–2013 |
| Juht |
Hamada Ould Mohamed Kheirou (alias Abu Qumqum) |
| Tegutsemisala |  Alžeeria  Mali  Niger |
| Eelkäija |
al-Qaeda islamistlikus Magribis |
| Järeltulija |
Al-Mourabitoun |
| Liitlased |
al-Qaeda islamistlikus Magribis Ansar Dine |
| Sõjad ja lahingud |
Põhja-Mali konflikt
* Gao ja Timbuktu lahingud
* Teine Menaka lahing
* Ifoghasi lahing
 |

**Ühtsuse ja Džihaadi Liikumine Lääne-Aafrikas** (inglise keeles **Movement for Oneness and Jihad in West Africa** (lühendatult **MOJWA**), prantsuse keeles **Mouvement pour l'unicité et le jihad en Afrique de l'Ouest** (**MUJAO**), araabia keeles جماعة التوحيد والجهاد في غرب أفريقيا‎ *Jamāʿat at-tawḥīd wal-jihād fī gharb ʾafrīqqīyā*) oli islamistlik terrorirühmitus, mis lõi lahku al-Qaeda kohalikust harust (AQIM) eesmärgiga laiendada džihaadi Lääne-Aafrikas.

Rühmituse operatsioonid toimusid enamjaolt Lõuna-Alžeerias ja Põhja-Malis. Grupeering säilitas tihedad sidemed a-Qaedaga ning 2012. aastal kehtestas ÜRO Julgeolekunõukogu MOJWA-le sanktsioonid.

2013. aastal ühines rühmituse üks haru Mokhtar Belmokhtari juhitud Al-Mulathameen ning moodustati uus grupeering, Al-Mourabitoun.

## Viited
# Gao lahing

| Gao lahing |
| --- |
|
Osa Mali sõjast |
| Džihadistid Gao tänavatel |
| Toimumisaeg |
26.–28. juuni 2012 |
| Toimumiskoht |
Gao, Mali |
| Tulemus |
Islamistide võit
* Azawadi iseseisva riigi sisuline lõpp
* MOJWA ja Ansar Dine võtavad Azawadi suurimad linnad ning MNLA peakorteri
* Islamistid rüüstavad Timbuktu maailmapärandi nimistu mälestisi
 |
| Osalised |
|

|  |  |
| --- | --- |
|  Azawadi iseseisev riik
* MNLA
 |  Islamistid
* MOJWA
* AQIM
* Ansar Dine
* Boko Haram
 |

 |
| Väejuhid või liidrid |
|

|  |  |
| --- | --- |
|  Bilal Ag Acherif (WIA)  Colonel Bouna Ag Tahib (KIA)  Machkanani Ag Balla  Kolonel Wari Ag Ibrahim (KIA) |  Mokhtar Belmokhtar  Ahmad al-Faqi al-Mahdi  Abdelhamid Abou Zeid |

 |
| Jõudude suurus |
|

|  |  |
| --- | --- |
| 140–2000 | 500+ |

 |
| Kaotused |
|

|  |  |
| --- | --- |
| 4 hukkunud 10 haavatud 40 vangi langenud | 36 hukkunud 14 haavatud |

 |
|  |

**Gao lahing** toimus 26.–28. juunini 2012 Gaos, selles võitlesid Azawadi Rahvuslik Vabastusliikumine (MNLA) ja islamistid (Ühtsuse ja Džihaadi Liikumine Lääne-Aafrikas (MOJWA) ning Ansar Dine). Lahingu kolmandaks päevaks olid islamistid saanud enda kontrolli alla Malist lahku löönud Azawadi kolm suurimat linna, Gao, Timbuktu ja Kidali.

Kaks päeva hiljem hakati rüüstama Timbuktus olevat UNESCO maailmapärandi nimistusse kuuluvat mälestist, tegevuse mõistsid ühehäälselt hukka UNESCO, Islami Koostöö Organisatsioon (OIC), Prantsusmaa ja Mali. Kriitikanooli tuli ka Lääne-Aafrika Riikide Majandusühenduselt (ECOWAS), mis tegi ettepaneku piirkonda abijõude saata, ning Rahvusvaheliselt Kriminaalkohtult, mis nimetas juhtunut "sõjakuritegudeks". Islamistide tegevust laitis ka MNLA. Ansar Dine avaldas, et hävitustöö põhjuseks oli šariaadiseaduste rikkumine.

## Viited
# Diabaly lahing

| Diabaly lahing |
| --- |
|
Osa Põhja-Mali konfliktist |
| Toimumisaeg |
14.–21. jaanuar 2013 |
| Toimumiskoht |
Diabaly, Mali |
| Tulemus |
Mali/Prantsusmaa võit, äärmuslaste propagandavõit
* Islamistid vallutavad nädalaks Diabaly
* Mali ja Prantsusmaa väed taasvallutavad linna
 |
| Osalised |
|

|  |  |
| --- | --- |
|  Ansar Dine  AQIM  MOJWA  Boko Haram |  Mali  Prantsusmaa |

 |
| Väejuhid või liidrid |
|

|  |  |
| --- | --- |
|  Ousmane Haïdara Haroune Ag Saïd  Abdelhamid Abou Zeid |  Seydou Sogoba |

 |
| Jõudude suurus |
|

|  |  |
| --- | --- |
| 250–300 võitlejat, 60 sõidukit |  500–700 võitlejat  100 võitlejat 6 Mirage 2000D 4+ Rafale 10 Gazelle |

 |
| Kaotused |
|

|  |  |
| --- | --- |
| 47 hukkunut |  u 12 hukkunut |

 |
|

---

Hukkus vähemalt 4 tsiviilisikut |

**Diabaly lahing** toimus 2013. aasta jaanuaris Mali valitsusvägede ja islamimässuliste, peamiselt AQIM-i ja Ansar Dine vahel. Diabaly oli äärmuslaste kontrolli all nädal aega, 21. jaanuariks suutsid Mali väed Prantsusmaa õhulöökide toel linna tagasi vallutada.

Võitluses hukkus üle 60 inimese.

## Viited
# Iminenase lahing

| Iminenase lahing |
| --- |
|
Osa Põhja-Mali konfliktist |
| Toimumisaeg |
27. veebruar – 1. märts 2013 (2 päeva) |
| Toimumiskoht |
Gao lähikond, Mali |
| Tulemus |
Mali-Prantsusmaa võit |
| Osalised |
|

|  |  |
| --- | --- |
|  Mali  Prantsusmaa |  Islamistid: Ühtsuse ja Džihaadi Liikumine Lääne-Aafrikas Al-Mulathameen |

 |
| Väejuhid või liidrid |
|

|  |  |
| --- | --- |
|  El Hadj Ag Gamou  Bruno Bert |  |

 |
| Jõudude suurus |
|

|  |  |
| --- | --- |
| 400 | 100–200 |

 |
| Kaotused |
|

|  |  |
| --- | --- |
| 2 vigastatut | 52 hukkunut |

 |

**Iminenase lahing** oli kokkupõrge, mille ühel poolel olid Mali ja Prantsusmaa väed ning teisel poolel džihadistid (Ühtsuse ja Džihaadi Liikumine Lääne-Aafrikas (MOJWA) ja Al-Mulathameen). Valitsusvägede sõnul lõppes lahing islamistide ülekaaluka kaotusega, hukkus 52 terroristi ning mitte ühtegi valitsusväelast. Lahing leidis aset 2013. aasta veebruari lõpust märtsi alguseni Gao linna läedal.

## Viited
# Vargus

|  |  |
| --- | --- |
|  |  *See artikkel on vargusest; etnoloogia mõiste kohta vaata Varastamine (pulm)* |

---

Paul-Charles Chocarne-Moreau "The Cunning Thief", 1931
**Vargus** ehk **varastamine** on võõra vara omastamine omaniku loata ja teadmata.

Varastada võidakse muu hulgas intellektuaalset omandit ja informatsiooni.

Vargus on õigusvastane tegu ja igas riigis on seaduses ettenähtud karistused varguse eest. Karistute suurus ja ka varguse täpsem tõlgendus on aga riigiti ja kultuuriti üsna erinev.

## Varguse analoog loomadel

Mõni pingviin püüab pesa ehitamiseks vajalikke kivikesi võtta teise pingviini pooleli olevast pesast.

Näiteks koguvad mõned linnud talveks tammetõrusid oma peidupaika. Kui liigikaaslane selle avastab, "varastab" ta selle tühjaks. Seda arvestab ka tõrude peitja ja jälgib peitmise ajal hoolega, et võimalikud vargad peitmist ei näeks.

## Vaata ka

* hobusevargus
* kelmus

## Välislingid